*Projekts*

LATVIJAS REPUBLIKAS MINISTRU KABINETS

2021. gada \_\_. \_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2021. gada 7. janvāra noteikumos Nr. 17 “Noteikumi par gaisa piesārņojuma ierobežošanu no sadedzināšanas iekārtām”**

Izdoti saskaņā ar likuma "Par piesārņojumu"

11. panta otrās daļas 19. punktu, 24.2 panta otro daļu,

45. panta pirmo daļu un 46. panta otro daļu

Izdarīt Ministru kabineta 2021. gada 7. janvāra “Noteikumi par gaisa piesārņojuma ierobežošanu no sadedzināšanas iekārtām” (Latvijas Vēstnesis, 2021, 8. nr.) šādus grozījumus:

1. Papildināt 8. punktu aiz vārda “jaunas” ar vārdiem “kā arī būtisku izmaiņu gadījumā esošas”.

2. Aizstāt 9. punktā vārdus “var veikt” ar vārdu “veic”.

3. Papildināt 9.2. apakšpunktu aiz vārda “darbībām” ar vārdiem “(tai skaitā, C kategorijas piesārņojošas darbības jaudai atbilstošām sadedzināšanas iekārtām, kas ir A vai B kategorijas piesārņojošās darbības sastāvdaļa)”.

4. Svītrot 90. punktā pieturzīmi un vārdus “, tai skaitā augšējos piesārņojuma novērtēšanas sliekšņus piesārņojošām vielām, kurām tādi noteikti, atbilstoši normatīvajiem aktiem par gaisa kvalitāti.”

5. Aizstāt 117. punktā vārdus “ne vēlāk kā viena gada laikā no šo noteikumu stāšanās spēkā” ar vārdiem “līdz 2023. gada 7. janvārim”.

6. Papildināt noslēguma jautājumus ar 132. punktu šādā redakcijā:

“132. Lai nodrošinātu šajos noteikumos noteikto emisijas robežvērtību ievērošanu, esošās mazas un vidējās jaudas sadedzināšanas iekārtu operatori, kuriem atļaujā vai C kategorijas reģistrācijas apliecinājumā noteiktie emisiju limiti pārsniedz šajos noteikumos noteiktās jaunās emisijas robežvērtības, pirms jauno emisijas robežvērtību spēkā stāšanās, apliecina atbilstību noteiktajām emisijas robežvērtībām iesniedzot iesniegumu par atļaujas vai C kategorijas reģistrācijas pārskatīšanu atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai.”

7. Papildināt 1. pielikuma 1. un 2. tabulas 1.3.1., 1.3.2., 2.3.1., 2.3.2., 3.3.1. un 3.3.2. apakšpunktā skaitli “SO2” kolonnā ar zīmi “3”.

8. Papildināt 1. pielikuma 1. un 2. tabulu ar piezīmi šādā redakcijā:

“3 Emisiju aprēķinus neveic, ja iekārtā dedzina tikai cieto biomasu”.

9. Aizstāt 1. pielikuma 2. tabulas 1.4. rindā vārdus “akmeņogles, brūnogles, kūdra un cits cietais kurināmais (izņemot biomasu)” ar vārdu “kūdra”.

10. Izteikt 7. pielikuma III. nodaļas tabulas trešo rindu šādā redakcijā:

“

|  |  |  |  |  |  |
| --- | --- | --- | --- | --- | --- |
| 3. | Cietais kurināmais | 2500(3) | 600 | 2000 | 1000 |

’’

Ministru prezidents A. K. Kariņš

Vides aizsardzības un reģionālās attīstības ministrs A. T. Plešs